stanford-oval/wikipedia huggingface dataset:
HC-128
תיאור הצופן

סימנים מוסכמים:
| --- | --- |
 x+y:  (x+y){\text{ mod }}2^{32} כאשר  0\leq x,y<2^{32}.
 x\boxminus y:  (x-y){\text{ mod }}2^{9}, למשל  2-10=504.
 \oplus : XOR
 \|: שרשור. למשל אם  a=1011 ו- b=1001, שרשור המחרוזות יחד הוא  a\ \|\ b=10111001.
 x\gg n: אופרטור הזזה לימין (shift left) של הסיביות המשתנה  x בסך הכול  n צעדים, כאשר הסיביות המשמעותיות מאופסות.
 x\ll n: אופרטור ההזזה לשמאל  n צעדים כך ש- n הסיביות הפחות משמעותיות מאופסות.
 x\ggg n: אופרטור הזזה מעגלית (rotate) לימין על מילים באורך 32 סיביות. הסיביות של  x מוזזות לימין  n צעדים כאשר כל הסיביות שנפלטות מצד ימין מוחזרות מצד שמאל. בניסוח פורמלי  ((x\gg n)\oplus (x\ll {(32-n)})
 x\lll n: הזזה מחזורית לשמאל. בניסוח פורמלי  ((x\ll n)\oplus (x\gg {(32-n)})
וקטור האתחול  IV והמפתח הסודי  K המסופקים על ידי המשתמש כל אחד בגודל 128 סיביות וכן זיכרון בכמות של שתי טבלאות  P ו- Q כל אחת בגודל 512 אלמנטים של 32 סיביות. זרם המפתח המשמש להצפנה נקרא  s. והוא שרשור של ערכי 32 סיביות   s_{0}\ \|\ s_{1}\ \|\ s_{2}\ \|\ ...\  שמופקים בכל צעד.
ישנן 6 פונקציות עזר בצופן. הפונקציות  f_{1}(x) ו- f_{2}(x) שאולות מפונקציות דומות שהן חלק מפונקציית התמצות של SHA-2. לצורך הפונקציה  h_{1}(x) משתמשים בטבלה  Q כתיבות החלפה (s-box) ועבור הפונקציה  h_{2}(x) משתמשים בטבלה  P. הפונקציות הן:
כאשר  x=x_{0}\ \|\ x_{1}\ \|\ x_{2}\ \|\ x_{3} הוא מילה בגודל 32 סיביות והאלמנטים  x_{i} הם ארבעת הבתים המרכיבים את המילה לפי סדר בתים קטן. כאשר בית אפס מייצג את החלק הפחות משמעותי של המילה.
תהליך אתחול

תהליך האתחול של הצופן כולל הרחבת וקטור האתחול והמפתח הסודי לשתי הטבלאות  P ו- Q בדומה ל-SHA-256. ואז מריצים את הצופן 1024 צעדים בהם לא משתמשים בפלט הצופן כמפתח אלא הפלט מוזן בחזרה לעדכון אלמנטים בטבלאות.
יהי  K=K_{0}\ \|\ K_{1}\ \|\ K_{2}\ \|\ K_{3} וכן  IV=IV_{0}\ \|\ IV_{1}\ \|\ IV_{2}\ \|\ IV_{3} כאשר כל  K_{i} ו- IV_{i} בגודל 32 סיביות. משכפלים את המפתח ווקטור האתחול ארבע פעמים בניסוח פורמלי:  K_{i+4}=K_{i} ו- IV_{i+1}=IV_{i} עבור  0\leq i<4. המפתח ווקטור האתחול מורחבים למערך עזר זמני  W בגודל 1280 אלמנטים של 32 סיביות כדלהלן:
מעדכנים את הטבלאות כדלהלן: עבור  i=0 עד  511 בצע:  P[i]=W_{i+256},Q[i]=W_{i+768}. מריצים את הצופן 1024 צעדים כדלהלן:
בשלב זה הצופן מוכן לשימוש.
הצפנה ופענוח

הצפנה ופענוח זהים כמו בכל צופן זרם, תחילה מייצרים זרם מפתח באורך המסר המיועד להצפנה ואז מבצעים XOR מילה אחר מילה של כל המסר עם זרם המפתח. המחולל המייצר את זרם המפתח מעדכן בכל צעד אלמנט אחד מהטבלאות וכן מפיק פלט של 32 סיביות כחלק מזרם המפתח. כל תיבת החלפה מתוך הטבלאות משמשת להפקת 512 פלטים בלבד ולאחר מכן מתעדכנת לצורך 512 הפלטים הבאים. להלן פסאודו קוד המתאר את מהלכי מחולל זרם המפתח בכל צעד או פעימה. שומרים מונה  i שמתחיל באפס ומקודם אחרי כל ריצה של המחולל:
j=i{\text{ mod }}512
{\text{If }}(i{\text{ mod }}1024)<512{\text{ then do }}
 P[j]=P[j]+g_{1}(P[i\boxminus 3],P[j\boxminus 10],P[j\boxminus 511])
 s_{i}=h_{1}(P[j\boxminus 12])\oplus P[j]
{\text{Else do }}
 Q[j]=Q[j]+g_{2}(Q[j\boxminus 3],Q[j\boxminus 10],Q[j\boxminus 511])
 s_{i}=h_{2}(Q[j\boxminus 12])\oplus Q[j]
i=i+1
הפלט הוא  s_{i}. חוזרים על תהליך זה שוב ושוב עד שמתקבל זרם מפתח באורך הרצוי, עד לאורך מקסימלי של  2^{64} סיביות או  2^{59} מילים. לאחר מכן רצוי להחליף וקטור אתחול או מפתח.
ביטחון

פונקציות הפלט וההזנה של הצופן הן בעלי תכונת אי-ליניאריות גבוהה, לכן התקפת קורלציה והתקפה אלגברית אינן ישימות כנגד צופן זה. בנוסף הטבלאות מתעדכנות בזמן ריצה לכן קשה לפתח יחס ליניארי כלשהו בין הקלט לפלט של תיבות ההחלפה. מצב הצופן מכיל בסך הכול 32,778 סיביות, כך שהוא מכיל מחזוריות גבוהה למדי, אם כי קשה להעריכה במדויק. בממוצע מדובר על  2^{256} סיביות. כן המספר הגדול של מצבי צופן, מסכל התקפת איזון זמן/זיכרון/דטה כנגד צופן זרם.
אף על פי שפונקציית הפלט האי-ליניארית מדליפה מעט מידע בכל צעד, פונקציית ההזנה מבטיחה שלא ניתן יהיה לנצל מידע זה כדי לשחזר את המפתח הסודי. בשלב האתחול הושם דגש על פיזור טוב והשפעה של סיביות המפתח ווקטור האתחול על כל סיביות טבלאות המצב הפנימי, כדי למנוע התקפה דיפרנציאלית.
קוד לדוגמה

typedef struct { 
      uint P[512];
      uint Q[512];
      uint counter1024;     // counter1024 = i mod 1024
      uint keystreamword;
} HC128_State;

#define ROTR32(x,n)   ( ((x) >> (n))  | ((x) << (32 - (n))) )
#define ROTL32(x,n)   ( ((x) << (n))  | ((x) >> (32 - (n))) )

#define f1(x)    (ROTR32((x),7) ^ ROTR32((x),18) ^ ((x) >> 3))
#define f2(x)    (ROTR32((x),17) ^ ROTR32((x),19) ^ ((x) >> 10))

uint h1(HC128_State *state, uint u) {
      return state->Q[u]+state->Q[256+(u >> 16)];
}

uint h2(HC128_State *state, uint u) {	
      return state->P[u]+state->P[256+(u >> 16)];
}

void OneStep(HC128_State *state) 
{
      uint i   = state->counter1024 & 0x1ff;
      uint i3  = (i - 3) & 0x1ff;
      uint i10 = (i - 10) & 0x1ff;
      uint i12 = (i - 12) & 0x1ff;
      uint i511 = (i - 511) & 0x1ff;

      if (state->counter1024 < 512) {
            state->P[i] = state->P[i] + g1(state->P[i3], state->P[i10], state->P[i511]);
            state->keystreamword = h1(state, state->P[i12]) ^ state->P[i];
            // state->P[i] = h1(state,state->P[i12]) ^ state->P[i]; // replace with this for init
      }
      else {
            state->Q[i] = state->Q[i] + g2(state->Q[i3], state->Q[i10], state->Q[i511]);
            state->keystreamword = h2(state, state->Q[i12]) ^ state->Q[i];
            // state->Q[i] = h2(state,state->Q[i12]) ^ state->Q[i]; // replace with this for init
      }
      state->counter1024 = (state->counter1024+1) & 0x3ff;
}

void Initialization(HC128_State *state, byte *key, byte *iv) 
{
      uint W[1024+256],i;

      for (i = 0; i < 4; i++) {
          W[i] = ((uint*)key)[i]; W[i+4] = ((uint*)key)[i];
      }
      for (i = 0; i < 4; i++) {
          W[i+8] = ((uint*)iv)[i]; W[i+12] = ((uint*)iv)[i];
      }

      for (i = 16; i < 1024+256; i++) 
         W[i] = f2(W[i-2]) + W[i-7] + f1(W[i-15]) + W[i-16]+i;

      for (i = 0; i < 512; i++)  state->P[i] = W[i+256];
      for (i = 0; i < 512; i++)  state->Q[i] = W[i+256+512];

      state->counter1024 = 0;

      for (i = 0; i < 1024; i++)  InitOneStep(state); // see comment
}

void EncryptMessage(HC128_State *state, byte *message, byte *ciphertext, long msglength)
{
      uint64 i;
      uint j;
      
      for (i = 0; (i+4) <= msglength; i += 4, message += 4, ciphertext += 4) 
      {
            OneStep(state);   
            ((uint*)ciphertext)[0] = ((uint*)message)[0] ^ state->keystreamword;   
      }
 
      if ((msglength & 3) != 0)
      {
            OneStep(state);
            for (j = 0; j < (msglength & 3); j++) {
                  *(ciphertext+j) = *(message+j) ^ ((byte*)&state->keystreamword)[j];
            }
      }    
}
הערה: הפונקציה OneStep בשלב האתחול זהה למעט שתי שורות המסומנות בהערה, יש להחליף את השורות הללו בשורות שלפניהן ולקרוא לפונקציה בהתאם InitOneStep (הפונקציה הושמטה כאן מטעמי חסכון מקום).
הערות שוליים

↑  HC-128
Rubber Soul

"Rubber Soul" (בתרגום: "נשמת גומי", משחק מילים עם rubber sole, סוליית גומי) הוא אלבום האולפן השישי של להקת הביטלס. האלבום יצא לאור בדצמבר 1965. הוא הופק בידי ג'ורג' מרטין, והוקלט בארבעה חודשים בלבד, כדי להספיק לשווקו בחג המולד. האלבום מהווה את אחת מנקודות המפנה של הלהקה ממוזיקת רוק אנד רול למוזיקת רוק אומנותית, והראשון של הלהקה שמשלב סגנון פולק רוק. האלבום הוא האחרון שהביטלס הופיעו עם שיריו, עד להופעה הסופית על גג משרדי חברתם “Apple Corps”, והוא היה הישג אמנותי חשוב ביותר ללהקה, והפך להצלחה שיווקית. ב־2003 דורג האלבום במקום החמישי ברשימת 500 האלבומים הגדולים בכל הזמנים במגזין רולינג סטון.
סגנון

האלבום ציין נקודת מפנה בתחומי הצליל וההפקה המוזיקלית. לדברי המוזיקולוגים וילפריד מלרס ויוסי מר־חיים, הוא סימל שהאלבום מהווה נקודת מעבר בין הרוק אנד רול, ששימש בעיקר מוזיקה לריקודים, לרוק האמנותי, העמוק והמורכב יותר. בשלב זה אפשרה חברת EMI לביטלס ולג'ורג' מרטין שימוש חופשי באולפן מספר 2 באולפני אבי רוד, כך שניתנה להם יד חופשית להתנסות בעבודה רצופת ניסויים באולפן. כמו כן כל שירי התקליט הוקלטו בטייפ ארבעה ערוצים, המאפשר עושר צלילי ויצירתי רחב בהרבה מטייפ שני הערוצים שהיה מקובל באותה תקופה. נוסף על כך כמה שירים הוקלטו על שני טייפים של ארבעה ערוצים ושולבו יחד במיקס הסופי. הדבר הוביל לקפיצת מדרגה בצליל, גם של הלהקה וגם של עולם המוזיקה הקלה בכלל. התקליט כולל כמה מהתופעות החלוציות בתחום. כך למשל, בשיר Norwegian Wood מופיע לראשונה סיטאר בשיר רוק (ניגן בו ג'ורג' האריסון). בשיר Think for Yourself מופיע לראשונה בס פאז (גיטרה בס עם דיסטורשן). השירים Michelle, In My Life ו־Girl מכילים התייחסות חלוצית למוזיקה קלאסית הן בהיבטי התזמור והמבנה (Michelle) והן במעברים קלאסיים ממש (סולו הפסנתר הבארוקי ב־In My Life). בתקליט אף טמונים הזרעים הראשונים למוזיקה הפסיכדלית. ניצנים אלו להתפתחויות מוזיקליות ורב־גוניות מוזיקליות המשיכו ללוות מכאן והלאה את עבודת הלהקה, כאשר חבריה התנסו יותר ויותר בסגנונות מוזיקליים, צלילים ורעיונות חדשים.
סיבה נוספת לסגנונו של האלבום הייתה נכונותם של הביטלס להוציא שירים שלא בהכרח יתאימו להופעה חיה. הואיל וכך רק שני שירים מתוך האלבום, Nowhere Man ו־If I Needed Someone, בוצעו בהופעות של הלהקה. If I Needed Someone היה השיר הראשון והיחיד של ג'ורג' האריסון שביצעה הלהקה בהופעות.
תכנים

שם האלבום הוא משחק מילים: הוא נשמע כמו הצירוף rubber sole, שפירושו באנגלית הוא "סוליית גומי". פול מקרטני הסביר כי קיבל את הרעיון לשם כשקרא על נגן בלוז אמריקאי שאמר כי הרולינג סטונז וסולנם מיק ג'אגר טובים, אבל כינה את המוזיקה שלהם סול (מוזיקת נשמה) מפלסטיק. באחת ההקלטות של השיר I'm Down ביוני 1965 נשמע מקרטני, אחרי שסיים לשיר, אומר את המשפט "Plastic soul, man, plastic soul". שם האלבום אינו נזכר בשירים הכלולים בו, ובפעם הראשונה שמה של הלהקה לא נכתב על צידה הקדמי של העטיפה.
עד אלבום זה נכתבו שירי הלהקה במסורת הרוק אנד רול הקלאסי, והיו בדרך כלל שירי אהבה פשוטים. באלבום זה הופיעו לראשונה שירים על מערכות יחסים מורכבות יותר מאשר "בחור פוגש בחורה", החל בבלדה Norwegian Wood, המספרת על פגישה לילית עם בחורה מוזרה, וכלה בשיר Girl, המספר על אהבה לבחורה הגורמת לבחור רק נזק וכאב. נוסף לכך האלבום מכיל לראשונה שיר פסיכדלי פילוסופי – Nowhere Man.
ביקורת

Rubber Soul זכה להצלחה מסחרית. האלבום שהה במשך 42 שבועות במצעד הלהיטים הבריטי למִן 11 בדצמבר 1965, ובחג המולד הוא החליף את !Help, אלבומה הקודם של הלהקה, בראש טבלאות הלהיטים, עמדה שבה החזיק במשך שמונה שבועות. באלבום היה גלום זינוק אומנותי משמעותי של הלהקה, ולעיתים קרובות מציינים אותו מבקרים – כשם שעשו חברי הלהקה – כנקודה שבה סאונד המרזיביט שאפיין את הביטלס בתחילת דרכם החל להשתנות לסאונד הפופ/רוק המתוחכם שאפיין את הלהקה בהמשך דרכה. עם זאת, בקרב המעריצים התעורר חשש כבד לכיוונה המוזיקלי הלהקה בגלל שונותו של האלבום. זמן מה לאחר צאתו של Rubber Soul, אמר ג'ון לנון שזה היה האלבום הראשון של הביטלס שתוך כדי הקלטתו שלו הייתה ללהקה שליטה אמנותית מוחלטת, וגם מספיק זמן אולפן כדי לפתח ולשכלל סגנונות סאונד חדשים.
וילפריד מלרס מצביע[דרוש מקור] על כך שהעובדה שבעיצומם של ימי ההופעות האינטנסיביות ותופעות הביטלמניה המטרידות הצליחו חברי הביטלס לא רק לשרוד, אלא אף לבצע קפיצת מדרגה אמנותית של ממש – מצביעה על הכישרון האדיר, בעיקר של לנון ומקרטני, ועל האופי החזק של הלהקה בשלב זה. מנגד, התקופה גם סייעה לביטלס להגיע להישגם פורץ הדרך. הניסיון ואהבת הקהל בהופעות והלגיטימציה הממסדית הקנו לחברי הלהקה ולמנהליה את הביטחון הדרוש למהלך ניסיוני.
Rubber Soul מצוין לעיתים קרובות כאחד האלבומים הגדולים ביותר בהיסטוריה של מוזיקת הרוק. בשנת 1988 דירגו אותו קוראי המגזין Q במקום ה־40 ברשימת האלבומים הטובים ביותר של כל הזמנים, וב־2000 הציב אותו המגזין במקום השני ברשימת 100 האלבומים הבריטיים הגדולים ביותר אי פעם. בשנת 2001 דירג אותו הערוץ VH1 במקום השישי ברשימה דומה. ב־2003 דורג האלבום במקום החמישי ברשימת 500 האלבומים הגדולים ביותר של כל הזמנים של המגזין רולינג סטון, וב־2006 בחר בו המגזין Time כאחד ממאה האלבומים הבריטיים הטובים ביותר של כל הזמנים.
רשימת רצועות (האלבום הבריטי)

את כל השירים כתבו ג'ון לנון ופול מקרטני, אלא אם כן צוין אחרת.
| 0 | 1 | 2 |
| --- | --- | --- |
| רצועה | שירה מובילה | אורך |
צד ראשון: 
| 1. Drive My Car | פול מקרטני | 2:30 |
| 2. Norwegian Wood | ג'ון לנון | 2:05 |
| 3. You Won't See Me | פול מקרטני | 3:22 |
| 4. Nowhere Man | ג'ון לנון, פול מקרטני וג'ורג' האריסון | 2:44 |
| 5. Think for Yourself (ג'ורג' האריסון) | ג'ורג' האריסון | 2:19 |
| 6. The Word | ג'ון לנון, פול מקרטני וג'ורג' האריסון | 2:43 |
| 7. Michelle | פול מקרטני | 2:42 |

צד שני: 
| 1. What Goes On (לנון, מקרטני, ריצ'רד סטארקי) | רינגו סטאר | 2:50 |
| 2. Girl | ג'ון לנון | 2:33 |
| 3. I'm Looking Through You | פול מקרטני | 2:27 |
| 4. In My Life | ג'ון לנון | 2:27 |
| 5. Wait | ג'ון לנון ופול מקרטני | 2:16 |
| 6. If I Needed Someone (האריסון) | ג'ורג' האריסון | 2:23 |
| 7. Run for Your Life | ג'ון לנון | 2:18 |
משתתפים

הביטלס
ג'ון לנון – שירה, גיטרת קצב, פסנתר חשמלי (Think for Yourself)
פול מקרטני – שירה, גיטרת בס, פסנתר, גיטרות
ג'ורג' האריסון – שירה, גיטרה מובילה, סיטאר (Norwegian Wood)
רינגו סטאר – תופים, שירה (What Goes On), אורגן המונד (I'm Looking Through You), כלי הקשה
מוזיקאים נוספים והפקה
מל אוונס – אורגן המונד (You Won't See Me)
ג'ורג' מרטין – המפיק, פסנתר חשמלי (In My Life), הרמוניום (The Word)
נורמן סמית' – טכנאי סאונד, מיקסינג
רוברט פרימן – צילום
השפעות תרבותיות

השיר Norwegian Wood נתן את ההשראה לספר הפופולרי יער נורווגי מאת הרוקי מורקמי, אך התרגום שגוי, שכן הביטלס התכוונו לעץ נורווגי (כלומר wood במשמעות של חומר גלם). 
האלבום Rubber Soul דרבן את בריאן וילסון, מנהיג הביץ' בויז, ליצור את האלבום Pet Sounds. וילסון העיד כמה פעמים שרצה ליצור משהו יותר טוב מ־Rubber Soul.
הערות שוליים

↑  מסע הקסם המסתורי – פרק 22
1 2  מהו האלבום המהפכני "ראבר סול" של הביטלס?, באתר אאוריקה!
↑  ”RUBBER SOUL“, Beatles Music History
↑  צוף פלוטקין, עטיפת האלבום Rubber Soul, באתר The Beatles | מסע אל מעבֶר למילים ולתמונות, ‏19 באוקטובר 2021
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  GND: 1025720393  LCCN: no2006015593  MusicBrainz release group: dca03435-8adb-30a5-ba82-5a162267ff38  VIAF: 186158361   WorldCat (עם VIAF): 186158361
Scotty Doesn't Know

| --- | --- |
 שיר בביצוע לוסטרה
 מתוך האלבום Left for Dead
 יצא לאור:  24 בפברואר 2004
 תאריך הקלטה:  2003
 סוגה:  פופ פאנק 
 אורך:  2:55
 חברת תקליטים:  XOFF Records
 כתיבה:  ג'ייסון אדמס, כריסטופר גרהם ביירד, ניקולס קלאוטמן, ברוס פולפורד
 
Scotty Doesn't Know (בעברית: סקוטי לא יודע) הוא שיר שנכתב ובוצע על ידי להקת הרוק האמריקאית לוסטרה (אנ'). השיר נכתב במקור עבור הסרט יורוטריפ משנת 2004, והוא עוסק בצורה הומוריסטית בכך שחברתו של סקוטי גיבור הסרט, פיונה, בוגדת בו מבלי שהוא שם לב לכך. השיר שואב השראה גם מסיפור החיים האמיתי של חבר של הלהקה מבית הספר התיכון, שרידון, ששמו האמצעי הוא סקוטי והוא נכתב מנקודת המבט של האדם איתו פיונה מנהלת את הרומן. השיר יצא לאור בסופו של דבר באלבומהּ מ-2006, Left for Dead. השיר הגיע למקום ה-53 במצעד 100 שירי הפופ, למקום ה-39 במצעד השירים הדיגיטליים ולמקום ה-75 במצעד בילבורד הוט 100, בעיקר בשל הכמות הגבוהה של הורדות דיגיטליות שלו.
בשנת 2018, השיר זכה לתשומת לב נרחבת באוסטרליה לאחר שבעת נפרץ האתר הרשמי של סקוט מוריסון, ראש ממשלת המדינה, השיר הושמע באתר על ידי הפורצים.
יורוטריפ

בסרט יורוטריפ, סקוטי (סקוט מקלוויץ) נזרק על ידי חברתו פיונה (קריסטין קרוק) המגלה לו כי היא בגדה בו עם סולן להקת בית הספר (מאט דיימון). הלהקה מבצעת את השיר במסיבת סוף השנה שסקוטי נמצא בה והשיר זוכה לשבחים מדמויות רבות בסרט (כולל הוריו של סקוטי ובסופו של דבר גם מסקוטי עצמו). השיר הופך לפופולרי מאוד, והוא מופיע ברדיו וברחבי העולם. בברטיסלאבה, בירת סלובקיה אליה מגיע סקוטי עם חבריו במהלך הסרט, השיר עבר רמיקס והוא מושמע במועדון לילה פופולרי. עד סוף הסרט, השיר הופך כל כך נפוץ ופופולרי עד שחברו הטוב ביותר של סקוטי, קופר, משתמש בו כרינגטון בטלפון הנייד שלו (שכן בתקופה זו ניתן היה להשתמש רק ברינגטונים שהוספו למכשיר על ידי חברת היצור שלו).
שימוש בהשתלטות על אתר ראש ממשלת אוסטרליה

ב-18 באוקטובר 2018, אתר האינטרנט האישי של ראש ממשלת אוסטרליה, סקוט מוריסון, היה נתון להשתלטות לאחר שהבעלות על הדומיין שלו נגמרה ככל הנראה, ולא חודשה. במקום להציג מידע על ראש הממשלה, הדף הציג תמונה של מוריסון כשהשיר "Scotty Doesn't Know" מתנגן ברקע.
האיש מאחורי ההשתלטות טען ששילם 50 דולר אוסטרלי עבור הדומיין.
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ארצות הברית | בילבורד הוט 100 | 75 |  |
|  ארצות הברית | מצעד 100 שירי הפופ | 59 |  |
|  ארצות הברית | מצעד השירים הדיגיטליים | 39 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  "Scott Morrison's website plays lewd song Scotty Doesn't Know after internet prank takeover". ABC News. 19 באוקטובר 2018. נבדק ב-19 באוקטובר 2018. {{cite news}}:  (עזרה)
↑  Ryan, Mike (17 באוגוסט 2018). "Don't Tell Scotty but Here's an Oral History of 'Scotty Doesn't Know'". Uproxx. נבדק ב-5 באוגוסט 2022. {{cite web}}:  (עזרה)
↑  "PM's website taken over by troll, plays loop of 'Scotty Doesn't Know'". SBS News. 19 באוקטובר 2018. נבדק ב-19 באוקטובר 2018. {{cite news}}:  (עזרה)
↑  "Scotty Doesn't Know: prankster takes over Scott Morrison's website". The Guardian. Australian Associated Press. 19 באוקטובר 2018. נבדק ב-19 באוקטובר 2018. {{cite news}}:  (עזרה)
No. 5 Collaborations Project

No. 5 Collaborations Project הוא מיני-אלבום של הזמר-יוצר הבריטי אד שירן, שהוציא שירן עצמאית ב-9 בינואר 2011 זהו המיני-אלבום החמישי של שירן מתוך חמישה מיני-אלבומים שהקליט בתקווה להיות חתום בעתיד בחברת תקליטים. האלבום הגיע למקום ה-46 במצעד האלבומים הבריטי.
מבחינה מוזיקלית, שולבה באלבום הפקה רגישה, עם נושאים רציניים ונושאים "רודפים". במיני-אלבום משתתפים אמנים שונים מז'אנר הגריים (אנ'), כגון דבלין, ויילי, פי מאניף גטס, ו-JME.
פיתוח

No. 5 Collaborations Project מכיל שמונה רצועות, בהם משתתפים אמני גריים בריטים שונים. אחת מרצועות האלבום עוסקת בתאונת דרכים. רצועה אחרת מספרת באופן מילולי סיפור על פרידה. כאשר שיתף פעולה עם האמן והראפר גטס, אמר שירן כי רצה להוציא את "הגטס הישן" ב"קצב גריימי", ועם הראפר JME, כי רצה, לדבריו, להביא "הומור לפרויקט". שם האלבום נגזר מתקופה שבה לא היה "הייפ" סביב שירן, והוא החליט ליצור אותו באמצעות הפקת חמישה מיני-אלבומים: אחד בסגנון אינדי, אחד בסגנון זמר-יוצר, אחד בסגנון פולק, אחד מסוג אלבום לייב, והחמישי בנוי משיתופי פעולה.
רשימת רצועות

| מס' | שם | משך |
| --- | --- | --- |
| 1. | Lately (בהשתתפות דבלין)   | 4:31 |
| 2. | You (בהשתתפות ויילי)   | 3:21 |
| 3. | Family (בהשתתפות פי מאני)   | 4:14 |
| 4. | Radio (בהשתתפות JME)   | 3:42 |
| 5. | Little Lady (בהשתתפות מיקיל פיין)   | 5:28 |
| 6. | Drown Me Out (בהשתתפות גטס)   | 4:21 |
| 7. | Nightmares (בהשתתפות רנדום אימפולס, סוויי & רטץ' 32)   | 4:03 |
| 8. | Goodbye To You (בהשתתפות דוט רוטן)   | 5:30 |
| משך כולל: | משך כולל: | 35:10 |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 46 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 60,000 |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 7 בינואר 2011 | CD • הורדה דיגיטלית • LP | עצמאי |  |
הערות שוליים

1 2 3  Patterson, Joseph (2011-01-13). "Ed Sheeran: The Interview!". MTV. Viacom. ארכיון מ-2021-10-29. נבדק ב-2021-10-29.
↑  "No.5 Collaborations Project - 12" White Vinyl". store.edsheeran.com. ארכיון מ-2018-04-06. נבדק ב-2021-10-29.
| אד שירן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | + • × • ÷ • No.6 Collaborations Project • = • - • Autumn Variations |  |
| אלבומי אוסף | 5 |  |
| מיני-אלבומים | Loose Change • Songs I Wrote with Amy • No. 5 Collaborations Project • The Slumdon Bridge |  |
| אלבומי וידאו | Jumpers for Goalposts: Live at Wembley Stadium |  |
| סיבובי הופעות | Tour + • x Tour • Tour ÷ • +–=÷x Tour |  |
| אד שירן – שירים |
| --- | --- | --- |
| + | "The A Team" • "Drunk" • "Small Bump" • "You Need Me, I Don't Need You" • "Lego House" • "Give Me Love" |  |
| × | "One" • I'm a Mess • "Sing" • "Don't" • "Photograph" • "Bloodstream" • "Tenerife Sea" • "The Man" • "Thinking Out Loud" • "Afire Love" |  |
| ÷ | "Eraser" • "Castle on the Hill" • "Dive" • "Shape of You" • "Perfect" • "Galway Girl" • "Happier" • "New Man" • "Hearts Don't Break Around Here" • "What Do I Know?" • "How Would You Feel (Paean)" • "Supermarket Flowers" • "Barcelona" • "Bibia Be Ye Ye" • "Nancy Mulligan" • "Save Myself" |  |
| No.6 | "Beautiful People" • "South of the Border" • "Cross Me" • "Take Me Back to London" • "Best Part of Me" • "I Don't Care" • "Antisocial" • "Remember the Name" • "Nothing on You" • "Blow" |  |
| = | "Bad Habits" • "Visiting Hours" • "Shivers" • "Overpass Graffiti" • "The Joker and the Queen" |  |
| - | "Eyes Closed" |  |
| שיתופי פעולה | "If I Could" • "Young Guns" • "Teardrop" • "Hush Little Baby" • "Dreamers" • "Watchtower" • "Everything Has Changed" • "Old School Love" • "All About It" • "I Was Made for Loving You" • "Growing Up (Sloane's Song)" • "Dark Times" • "Lay It All on Me" • "Reuf" • "Boa Me" • "End Game" • "River" • "Amo Soltanto Te" • "Own It" • "Those Kinda Nights" • "Run" • "Bam Bam" • "Sigue" • "Forever My Love" • "Celestial" |  |
| שירים אחרים | "All of the Stars" • "Candle in the Wind" • "I See Fire" • "Make It Rain" • "Afterglow" • "Merry Christmas" • "Sausage Rolls for Everyone" • "Peru" |  |
| --- | --- |
בקרת זהויות :  MusicBrainz release group: 19a85163-87d3-4a30-8ed7-8ac5abe666ac 
שירן מופיע באקדמיה 1, מנצ'סטר, 2011.
אבהיסיט וג'ג'יווה

אַבְּהִיסִיט וֵגָ'גִ'יוָה (בתאית: อภิสิทธิ์ เวชชาชีวะ; נולד ב-3 באוגוסט 1964) הוא פוליטיקאי תאילנדי, ראש הממשלה ה-27 של תאילנד, מ-15 בדצמבר 2008 עד 6 באוגוסט 2011, ויושב ראש המפלגה הדמוקרטית.
ביוגרפיה

וג'ג'יווה נולד בניוקאסל על נהר הטיין באנגליה למשפחת רופאים תאילנדית. את השכלתו רכש במוסדות החינוך היוקרתיים איטון קולג' ואוניברסיטת אוקספורד. לאחר ההפיכה הצבאית בתאילנד, בשנת 1991, הוא התמודד בהצלחה על משרת חבר בית הנבחרים במחוז הבחירה של בנגקוק מטעם המפלגה הדמוקרטית. בשנת 2001 ניסה, ללא הצלחה, להיבחר לראשות המפלגה הדמוקרטית. הוא נבחר לתפקיד זה רק לאחר מפלתה של המפלגה בבחירות בשנת 2005.
וג'ג'יווה עומד בראש המפלגה הדמוקרטית בתאילנד מאז פברואר 2005, ושימש ראש האופוזיציה בבית הנבחרים התאילנדי עד למועד היבחרו לתפקיד ראש הממשלה. בעת המשבר הפוליטי בתאילנד בשנים 2005–2006 קרא וג'ג'יווה למלך תאילנד למצוא מחליף לראש הממשלה תאקסין צ'ינוואט. ב-15 בדצמבר 2008 נבחר לראשות ממשלת תאילנד, ויומיים לאחר מכן המינוי קיבל את תמיכתו של מלך תאילנד. בתפקיד זה כיהן עד 6 באוגוסט 2011, אז הוחלף בידי יינגלאק צ'ינוואט.
אבו אל-אסווד א-דואלי

| --- | --- |

 לידה:  603 בערך עיראק 
 פטירה:  688 בצרה, עיראק 
 ענף מדעי:  בלשנות
 מקום מגורים:  האימפריה המוסלמית
 תרומות עיקריות
 ייסד את הדקדוק הערבי, פיתח את שיטת הניקוד הראשונה בערבית
 
אַבּוּ אלְ-אַסְוַד טַ'אלִם בְּן עַמְר בְּן סֻפְיַאן א-דֻּאַלִיּ (בערבית: أبو الأسود ظالم بن عمرو بن سفيان الدؤلي; 603 לערך–688) היה מדקדק ערבי שפעל בעיר בצרה, וחבר קרוב של הח'ליפה עלי בן אבי טאלב. ייסד את הדקדוק הערבי, פיתח את שיטת התשכיל (ניקוד) הראשונה בערבית.